Nagasaki
Nagasaki (長崎市 Nagasaki-shi e japaneg) a zo ur gêr ha sez ur prefeti eus Japan, war aod mervent Kyūshū emañ. Ur greizenn a levezon europat e oa kent digorridigezh ar vro e deroù ar maread Meiji. Dont a reas da vezañ ur porzh bras eus ar morlu e-pad ar brezel Sina-Japan kentañ hag ar brezel Rusia-Japan. Distrujet e voe e miz Eost 1945 gant an eil bombezadenn atomek en istor an dud.

E penn ur pleg-mor hir emañ Nagasaki. Ar porzh naturel gwellañ e Kyushu eo hemañ. En ur gompezenn vihan e-kichen dibenn ar pleg-mor emañ ar c'harterioù-annez ha kenwerzh. Div rivier disrannet gant ur menez bihan a furm an div draonienn lec'h m'en em astenn ar gêr.

447,419 annezad he doa ar gêr war ur gorread a 338.72 km² e 2004.

Pennad kar
bombezadenn Nagasaki

Kêrioù Japan